यूपी में 7 फरवरी से खुलेंगे स्कूल-कॉलेज, सरकार ने लिया फैसला, जल्द जारी होंगे आदेश
कोरोना वायरस के मामले बढ़ने के बाद राज्य सरकार ने कई तरह की पाबंदियां लगाई थीं। इन्हीं पाबंदियों के तहत स्कूल-कॉलेजों को बंद करने का फैसला लिया गया था।
लखनऊ: उत्तर प्रदेश में स्कूल और कॉलेज सोमवार सात फरवरी से खुल जाएंगे। इस संबंध में सरकार ने फैसला ले लिया है और जल्द ही विस्तृत आदेश जारी कर दिए जाएंगे। प्रदेश में कोरोना वायरस के मामले बढ़ने के बाद राज्य सरकार ने कई तरह की पाबंदियां लगाई थीं। इन्हीं पाबंदियों के तहत स्कूल-कॉलेजों को बंद करने का फैसला लिया गया था।फिलहाल छात्र ऑनलाइन क्लास के जरिए शिक्षा ग्रहण कर रहे हैं। हालांकि यह अभी तक स्पष्ट नहीं हो पाया है कि स्कूल-कॉलेज चरणबद्ध तरीके से खुलेंगे या फिर एक साथ सभी शिक्षण संस्थानों को खोल दिया जाएगा। सरकार की ओर से विस्तृत आदेश की प्रतीक्षा की जा रही है।